32. ΝΟΜΟΘΕΤ. ΔΙΑΤΑΓΜΑ υπ’ αριθ. 225 της 14/16 Απρ. 1947 Περί συστάσεως Ειρηνοδικείου Ροδολείβου. Άρθρον μόνον.-1.Συνιστάται εν τη περιφερεία του Πρωτοδικείου Σερρών Ειρηνοδικείον β΄ τάξεως εδρεύον εν Ροδολείβω, ονομαζόμενον Ειρηνοδικείον Ροδολείβου και περιλαμβάνον εις την δικαιοδοσίαν αυτού τας κοινότητας Ηλιουπόλεως, Κορμίτσης, Συμβολής και Νέας Μπάφρας, αποσπωμένας εκ του Ειρηνοδικείου Δράμας και τας κοινότητας Ροδολείβου, Πρώτης, Βιτάστης, Αγγίστης, Σιδηροδρομικού Σταθμού Αγγίστης, Δομήρου, Μυρίνης, Δραβίσκου, Μαυρολόφου, Παλαιοκώμης, Αμφιπόλεως, Μεσολακκής, Νέας Φυλλίδος, Μικρού Σουλίου,  αποσπωμένας  εκ του Ειρηνοδικείου Φυλ λίδος, περιοριζομένης αναλόγως της περιφερείας των Ειρηνοδικείων εξ ων αποσπώνται αύται. 2.Η ημέρα ενάρξως της λειτουργίας του Ειρηνοδικείου τούτου ορίζεται δια Β. Διατάγματος εκδιδομένου προτάσει του επί της Δικαιοσύνης Υπουργού, αφ’ ης πάσαι αι εκ των αποσπωμένων εκκρεμείς ενώπιον των Ειρηνοδικείων Δράμας και Φυλλίδος υποθέσεις μεταβιβάζονται εις το Ειρηνοδικείον Ροδολείβου. 3.Παρά τω Ειρηνοδικείω Ροδολείβου ορίζεται μία θέσις εμμίσθου δικαστικού κλητήρος, αυξανομένου του οργανικού αριθμού των Ειρηνοδικών β΄ τάξεως και εμμίσθων δικαστικών κλητήρων κατά μίαν. 